Source: http://njt.hu/cgi_bin/njt_doc.cgi?docid=94916.321400
Timestamp: 2019-02-21 13:34:18
Document Index: 28906313

Matched Legal Cases: ['bíróság ', 'bíróság ', '§58', '§ 2', '§ 3', '§ 4', '§ 2', '§ 5', '§ 2', '§ 2', '§ 812', '§ 812']

2005. évi LXXXVIII. törvény
2005. évi LXXXVIII.
a közérdekű önkéntes tevékenységről1
Az Országgyűlés elismeri a társadalom tagjainak szolidaritásán alapuló, az állampolgárok öntevékenységét kifejező, a személyeknek és közösségeiknek más vagy mások javára ellenszolgáltatás nélkül végzett önkéntes tevékenységét. Annak érdekében, hogy e jelentős társadalmi erőforrás a közcélok elérése érdekében is mind hatékonyabban mozgósíthatóvá váljon, az Országgyűlés a jelen törvény megalkotásával meghatározza a közérdekű önkéntes tevékenység alapvető szabályait, továbbá kedvezmények és garanciák biztosításával ösztönözni kívánja az állampolgárok és szervezeteik részvételét a társadalom előtt álló feladatok megoldásában, a közcélok elérésében. A kitűzött célok elérése és a közérdekű önkéntes tevékenységben való társadalmi részvétel jogi feltételeinek megteremtése érdekében az Országgyűlés a következő törvényt alkotja:
1. § (1) A törvény hatálya
a)2 a 3. § (1) bekezdése szerinti természetes személynél, jogi személynél és egyéni cégnél (a továbbiakban: fogadó szervezet) Magyarországon végzett,
b)3 a magyar állampolgár által a 3. § (1) bekezdésének a)–e) pontja szerinti fogadó szervezetnél Magyarország területén kívül (a továbbiakban: külföld) végzett
közérdekű önkéntes tevékenységre terjed ki.
(2) A törvény hatálya nem terjed ki
a) az önkéntes véradásra,
b) az önkéntes, illetve létesítményi tűzoltóként végzett tevékenységre,
c) a polgári természetőrként végzett tevékenységre,
d)4 a nemzeti köznevelésről szóló törvény szerinti közösségi szolgálatra.
(3) E törvény nem érinti a 3. § (1) bekezdésén kívüli személynél, szervezetnél, illetve tevékenységi körben más vagy mások javára, ellenszolgáltatás nélkül végzett önkéntes tevékenységet.
2. § (1)5 Közérdekű önkéntes tevékenység a fogadó szervezetnél a 3. §-ban meghatározott tevékenységi körben ellenszolgáltatás nélkül végzett tevékenység, kivéve, ha
a)6 a személy a tevékenységet maga vagy a Polgári Törvénykönyv szerinti közeli hozzátartozója7 javára végzi,
b)8 a tevékenység jogszabályi kötelezésen, jogerős bírósági határozaton, illetve hatósági kötelezésen alapul, vagy
c)9 a felek úgy állapodnak meg, hogy azt más jogviszony keretében végzik, így különösen polgári jogi jogviszonyban egyesület, alapítvány vagy közalapítvány kezelő szervének, vagy vallási közösség tagjaként.
(2) Ellenszolgáltatásnak minősül minden olyan vagyoni előny, amelyhez az önkéntes vagy közeli hozzátartozója a közérdekű önkéntes tevékenységhez kapcsolódóan jut.
(3) Nem minősül ellenszolgáltatásnak a fogadó szervezet által
a) az önkéntesnek adott, a közérdekű önkéntes tevékenység ellátásához szükséges munkaruházat, védőfelszerelés és -anyag,
b)10 a közérdekű önkéntes tevékenység ellátása érdekében szükséges utazásnak, szállásnak, étkezésnek az önkéntes részére történő biztosítása, illetve ezek bizonylattal igazolt költségének az önkéntes részére történő megtérítése, valamint – a személyi jövedelemadóról szóló törvény11 kiküldetési rendelvényre vonatkozó szabályai megfelelő alkalmazásával – az önkéntes részére kiküldetési rendelvény alapján a saját személygépkocsi fogadó szervezet érdekében történő használatára tekintettel kifizetett azon összeg, amely nem haladja meg a saját személygépkocsi munkáltató érdekében történő használatára tekintettel bizonylat nélkül elszámolható költségtérítésként kifizethető összegének nagyságát,
c) az önkéntesnek a közérdekű önkéntes tevékenység biztonságos ellátása érdekében biztosított védőoltás, szűrővizsgálat és más betegségmegelőző szolgáltatás,
d) az önkéntes részére biztosított – a közérdekű önkéntes tevékenység ellátásához szükséges – iskolarendszeren kívüli képzés költségei,
e) az önkéntes tulajdonában álló, a közérdekű önkéntes tevékenység ellátásához szükséges állat élelmezésének, ellátásának, képzésének biztosítása, illetve ezek bizonylattal igazolt költségének az önkéntes részére történő megtérítése,
f) az önkéntes tulajdonában vagy használatában álló eszköz – közérdekű önkéntes tevékenység ellátása érdekében történő – működtetéséhez szükséges feltételeknek az önkéntes részére történő biztosítása, illetve ezek bizonylattal igazolt költségének megtérítése,
g)12 az önkéntesnek a közérdekű önkéntes tevékenység során bekövetkező halála, testi sérülése, egészségkárosodása esetére kötött élet-, egészség- és balesetbiztosítás, illetve annak díja, valamint az önkéntes által okozott kár megtérítésére, illetve az önkéntes által elkövetett személyiségi jogi jogsértésért járó sérelemdíj megfizetésére kötött felelősségbiztosítás, illetve annak díja,
h) az önkéntesnek külföldön végzett közérdekű önkéntes tevékenység esetén, illetve a Magyarországon lakóhellyel nem rendelkező nem magyar állampolgár által végzett közérdekű tevékenység esetén adott napidíj, ha annak egy hónapra számított összege nem haladja meg a kötelező legkisebb munkabér mindenkori havi összegének húsz százalékát,
i) az önkéntesnek a közérdekű önkéntes tevékenységéért nyújtott jutalom, feltéve, hogy annak éves összege nem haladja meg a kötelező legkisebb munkabér mindenkori havi összegének húsz százalékát.
(4) Több fogadó szervezettel önkéntes jogviszonyban álló személy ugyanarra az időszakra csak egy fogadó szervezettől kaphat napidíjat, és erről köteles értesíteni a többi fogadó szervezetet.
(5) A külföldön végzett közérdekű önkéntes tevékenység, illetve a Magyarországon lakóhellyel nem rendelkező nem magyar állampolgár által végzett közérdekű önkéntes tevékenység esetén nem magyarországi székhelyű szervezet a (3) bekezdés szerinti juttatások biztosítását a fogadó szervezettel megkötött szerződésben átvállalhatja. Ebben az esetben a fogadó szervezet és a nem magyarországi székhelyű szervezet a (3) bekezdés szerinti juttatások biztosításáért egyetemlegesen felel.
a)13 a helyi önkormányzat, a helyi önkormányzatok társulása az általa biztosított közszolgáltatások és katasztrófavédelmi feladatai körében;
b)14 a nemzetiségi önkormányzat a jogszabályban meghatározott közfeladatai körében;
d)15 a magyarországi székhelyű civil szervezet, közhasznú szervezet a közhasznú és a működésével összefüggő tevékenysége körében;
e)16 a magyarországi székhelyű egyházi jogi személy vagy vallási tevékenységet végző szervezet a hitéleti, a közcélú és a működésével összefüggő tevékenysége körében;
f) a jogszabályban meghatározott közszolgáltatásai, vagy e közszolgáltatásokhoz kapcsolódóan a közszolgáltatásait igénybevevőknek nyújtott többletszolgáltatások körében a magyarországi székhelyű, illetve magyar hatóság által kiadott működési engedéllyel rendelkező, jogképes
fc)17 köznevelési intézmény,
fi) közművelődési intézmény [az fa)–fi) alpontokban foglaltak a továbbiakban együtt: fogadó intézmény];
g) a nem jogképes fogadó intézmény fenntartója a fogadó intézmény jogszabályban meghatározott közszolgáltatásai, vagy e közszolgáltatásokhoz kapcsolódóan a fogadó intézmény közszolgáltatásait igénybevevőknek nyújtott többletszolgáltatások körében.
(2) Építésiengedély-köteles munkában való részvételre önkéntes az (1) bekezdés a)–e) pontja szerint foglalkoztatható.
(3) A fogadó szervezet feladatainak ellátásához jogszabályban, illetve hatósági határozatban előírt létszámfeltételek önkéntes foglalkoztatásával nem teljesíthetőek.
(4)18 Az a fogadó szervezet, amely jogszabály alapján köteles az általa nyújtott szolgáltatás során okozott kár megtérítésére, illetve a személyiségi jogi jogsértésért járó sérelemdíj megfizetésére felelősségbiztosítási szerződést kötni, önkéntest akkor foglalkoztathat, ha a felelősségbiztosítási szerződés kiterjed az önkéntes által okozott kár megtérítésére, illetve az önkéntes által elkövetett személyiségi jogi jogsértésért járó sérelemdíj megfizetésére is.
4. § (1)19 Önkéntes az lehet, aki tizedik életévét betöltötte.
(2) Az önkéntes elláthat minden olyan tevékenységet,
a) amelyre vonatkozóan megfelel a jogszabályokban meghatározott képesítési, egészségügyi, nyilvántartásba vételi és egyéb feltételeknek, valamint
b) amelynek ellátását törvény, kormányrendelet vagy miniszteri rendelet (a továbbiakban együtt: jogszabály) nem köti meghatározott jogviszonyhoz, illetve amelynek önkéntessel történő ellátását jogszabály nem zárja ki.
(3) Aki a fogadó szervezettel fennálló más jogviszony keretében ellenszolgáltatás fejében munkát végez, a munkakörébe tartozó feladatokat a fogadó szervezetnél önkéntes jogviszonyban nem végezheti.
(4) Aki a fogadó szervezetnél jogszabályi kötelezésen, jogerős bírósági határozaton, illetve hatósági kötelezésen alapuló tevékenységet végez, az e körbe tartozó feladatokat a fogadó szervezetnél önkéntes jogviszonyban nem végezheti.
(5)20 A tanuló nem létesíthet önkéntes jogviszonyt azzal a nevelési-oktatási intézménnyel, amellyel tanulói jogviszonyban, kollégiumi tagsági viszonyban áll. Ez a korlátozás nem vonatkozik a köznevelési intézmény által szervezett és a tanulói jogviszonnyal, kollégiumi tagsági viszonnyal összefüggő kötelezettséget nem érintő táboroztatási tevékenységre és egyéb közösségi programokra.
(6)21 A harmadik országbeli állampolgárok beutazásáról és tartózkodásáról szóló törvény hatálya alá tartozó személy (a továbbiakban: harmadik országbeli állampolgár) – ide nem értve a menekültként vagy menedékesként elismert, bevándorolt, illetve letelepedett személyt – közérdekű önkéntes tevékenységet akkor végezhet, ha
a)22 a fogadó szervezet az önkéntes által okozott kár megtérítésére, illetve az önkéntes által elkövetett személyiségi jogi jogsértésért járó sérelemdíj megfizetésére felelősségbiztosítási szerződést kötött,
b)23 az önkéntes szállása, ellátása és visszautazása biztosított, valamint
c) az önkéntes egészségügyi szolgáltatásra jogosult, vagy rendelkezik az egészségügyi szolgáltatások költségét fedező biztosítással.
5. § (1)24 A tizennyolcadik életévét be nem töltött személy, illetve a cselekvőképességében a közérdekű önkéntes tevékenység tekintetében részlegesen korlátozott nagykorú személy olyan közérdekű önkéntes tevékenységet folytathat, amely megfelel életkorának, testi, értelmi és erkölcsi fejlettségének, illetve képességeinek, valamint amely nem veszélyezteti egészségét, fejlődését és tankötelezettségének teljesítését.
(2)25 A tizenhatodik életévét be nem töltött önkéntes és a cselekvőképességében a közérdekű önkéntes tevékenység tekintetében részlegesen korlátozott nagykorú önkéntes közérdekű önkéntes tevékenységet külföldön nem végezhet.
ba) tanítási napon a napi két órát,
6. § (1) A közérdekű önkéntes tevékenység önkéntes jogviszony keretében végezhető, amely a fogadó szervezet és az önkéntes között megkötött önkéntes szerződéssel jön létre. Az önkéntes szerződésben meg kell határozni
a) a közérdekű önkéntes tevékenység tartalmát,
b) a közérdekű önkéntes tevékenység ellátásának helyét,
c)26 a közérdekű önkéntes tevékenységre fordítandó időt és a pihenőidőt, valamint
d) azokat a 2. § (3) bekezdésének a)–h) pontja szerinti juttatásokat, amelyeket az önkéntesnek biztosítanak, és rendelkezni kell azokról az önkéntes szerződés megszűnésének esetére.
(2) A fogadó intézménynél, illetve annak fenntartójánál végzett közérdekű önkéntes tevékenység esetén jogszabály meghatározhatja az önkéntes szerződés további kötelező tartalmi elemeit is.
(3)27 A korlátozottan cselekvőképes kiskorú személy és a cselekvőképességében a közérdekű önkéntes tevékenység tekintetében részlegesen korlátozott nagykorú személy önkéntes szerződést csak a törvényes képviselő beleegyezésével köthet.
(4) Kiskorúsága miatt cselekvőképtelen önkéntes esetén az önkéntes jogviszonnyal kapcsolatos jognyilatkozatokat a törvényes képviselő teszi meg, de az önkéntes szerződés megkötéséhez és módosításához az önkéntes beleegyezése szükséges.
(5) Az önkéntes szerződést írásba kell foglalni, ha
a)28 az önkéntes szerződést határozatlan időre vagy legalább tíz napra – tizennyolcadik életévét be nem töltött önkéntes, illetve a cselekvőképességében a közérdekű önkéntes tevékenység tekintetében részlegesen korlátozott nagykorú önkéntes esetén legalább két napra – kötik,
b) az önkéntes a 2. § (3) bekezdésének b)–h) pontja szerint juttatásban részesül,
c) az önkéntest engedélyköteles építési munkában való részvételre foglalkoztatják,
d) a közérdekű önkéntes tevékenységet külföldön végzik,
e)29 az önkéntes harmadik országbeli állampolgár, ide nem értve a menekültként vagy menedékesként elismert, bevándorolt, illetve letelepedett személyt,
f) bármelyik fél azonnali hatályú felmondáshoz való jogát korlátozzák,
g)30 az önkéntes kéri, vagy
h) ezt jogszabály elrendeli.
(6)31 A fogadó szervezet az írásba foglalt önkéntes szerződést annak megszűnésétől számított öt évig megőrzi.
7. § (1) Az önkéntes szerződés megszűnik
a) az önkéntes halálával vagy cselekvőképtelenné válásával,
b) a fogadó szervezet jogutód nélküli megszűnésével, természetes személy esetén halálával,
c) a vállalt közérdekű önkéntes tevékenység teljesítésével,
d) a szerződésben meghatározott idő lejártával, feltétel bekövetkeztével,
e) közös megegyezéssel történő megszüntetéssel,
f) felmondással,
g) az önkéntesek foglalkoztatásának – a 13. § (3) bekezdése szerinti – megtiltásáról rendelkező határozat jogerőre emelkedésével.
(2) Az önkéntes szerződést – ha jogszabály vagy az önkéntes szerződés másként nem rendelkezik – bármelyik fél azonnali hatállyal felmondhatja.
(3)32 A korlátozottan cselekvőképes kiskorú önkéntes és a cselekvőképességében a közérdekű önkéntes tevékenység tekintetében részlegesen korlátozott nagykorú önkéntes az önkéntes szerződést a törvényes képviselője hozzájárulása nélkül is felmondhatja.
(4)33 A tizenhatodik életévét be nem töltött önkéntes és a cselekvőképességében a közérdekű önkéntes tevékenység tekintetében részlegesen korlátozott nagykorú önkéntes, illetve törvényes képviselője azonnali hatályú felmondáshoz való joga az önkéntes szerződésben nem korlátozható.
c)34 a közérdekű önkéntes tevékenység ellátásához szükséges tájékoztatást és irányítást, az ismeretek megszerzését, valamint
d)35 tizennyolcadik életévét be nem töltött önkéntes, illetve a cselekvőképességében a közérdekű önkéntes tevékenység tekintetében részlegesen korlátozott nagykorú önkéntes esetén a közérdekű önkéntes tevékenység folyamatos, szakszerű felügyeletét.
a) a közérdekű önkéntes tevékenység ellátása érdekében szükséges utazásról, szállásról és étkezésről, ha a közérdekű önkéntes tevékenységet külföldön végzik, vagy az önkéntes Magyarországon lakóhellyel nem rendelkező nem magyar állampolgár,
b) a 4. § (6) bekezdésének c) pontja szerinti biztosítási szerződés megkötéséről és a biztosítási díj megfizetéséről.
a)36 a közérdekű önkéntes tevékenységet a vonatkozó jogszabályok, szakmai és etikai előírások, valamint a fogadó szervezet utasításai szerint személyesen végezni, és
a)37 az önkéntes életét, testi épségét vagy egészségét közvetlenül veszélyeztetné, vagy
a)38 a testi sérüléséből, illetve egészségkárosodásából eredő kára, vagy
b) a tulajdonában vagy használatában álló, a közérdekű önkéntes tevékenység ellátásához szükséges dologban a közérdekű önkéntes tevékenység végzésének helyén keletkező kára
az önkéntes jogviszonnyal összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag az önkéntes elháríthatatlan magatartása okozta. A fogadó szervezetnek nem kell megtérítenie a kárnak azt a részét, amely az önkéntes felróható magatartásából származott.
(3) Az önkéntes közeli hozzátartozója az önkéntes halálából eredő kárát a (2) bekezdésben foglaltak szerint érvényesítheti.
11. § (1)39 A fogadó szervezet a családpolitikáért felelős miniszternek (a továbbiakban: miniszter) köteles – a (2) bekezdésben foglaltak kivételével előzetesen – bejelenteni az önkéntesek foglalkoztatását, és a bejelentett adatokban bekövetkező változásokat. A bejelentést a miniszter által e célra rendszeresített és a miniszter által vezetett minisztérium honlapján, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 14. § (1) bekezdése szerinti honlapon (a továbbiakban: Civil Információs Portál), valamint a kormányzati portálon közzétett adatlapon vagy elektronikus űrlapon kell teljesíteni. Az adatlap és az elektronikus űrlap adattartalmát az 1. melléklet határozza meg.
(2)40 Ha az önkéntes szükséghelyzetben történő alkalmi foglalkoztatásának előzetes bejelentésére nincs lehetőség, a bejelentési kötelezettségnek a közérdekű önkéntes tevékenység megkezdésétől számított tizenöt napon belül kell eleget tenni. Az 1. melléklet 1–3. pontja szerinti adatokban bekövetkező változást az azt követő tizenöt napon belül kell bejelenteni.
(3)41 A bejelentéshez csatolni kell
a) helyi önkormányzatok társulása esetén a társulási megállapodás másolatát;
b) civil szervezet és közhasznú szervezet esetén
ba) a hatályos létesítő okirat másolatát, és
bb) a fogadó szervezet adatairól a nyilvántartást vezető bíróság által kiállított, harminc napnál nem régebbi kivonatot, a cégkivonat kivételével;
c)42 az egyházi jogi személy esetében a nyilvántartásba vett adataira vonatkozóan kiállított, harminc napnál nem régebbi igazolást.
d) egyéni vállalkozó esetén az egyéni vállalkozók nyilvántartásába történő bejelentkezésről, illetve a változás-bejelentésről kiadott, az egyéni vállalkozó hatályos adatait tartalmazó igazolás (igazolások) másolatát, vagy az egyéni vállalkozónak az egyéni vállalkozók nyilvántartásában szereplő hatályos adatait igazoló, harminc napnál nem régebbi hatósági bizonyítványt;
e) fogadó intézmény, illetve annak fenntartója esetén annak igazolását, hogy a fogadó intézmény jogszerűen működik.
(4)43 Ha a bejelentéshez
a) a civil szervezet, közhasznú szervezet nem csatolta a (3) bekezdés b) pont bb) alpontja szerinti iratot, a miniszter a civil szervezet, közhasznú szervezet bírósági nyilvántartásba vett adatait a bíróság nyilvántartásából szerzi be, illetve ellenőrzi,
b) az egyéni vállalkozó nem csatolta a (3) bekezdés d) pontja szerinti iratot, a miniszter az adatokat az egyéni vállalkozók nyilvántartásából szerzi be, illetve ellenőrzi.
(4a)44 A bejelentést benyújtó egyházi jogi személy adatait, a (3) bekezdés c) pontja szerinti esetben pedig a bevett egyház és a nyilatkozatot kiállító személy adatait a miniszter a bevett egyházak nyilvántartásából szerzi be, illetve ellenőrzi.
(4b)45 A cégjegyzékben nyilvántartott fogadó szervezet cégkivonatát a miniszter a cégnyilvántartásból elektronikus úton, közvetlen lekérdezéssel szerzi be.
(6) Közhasznú szervezet esetén az adatváltozás bejelentésekor a létesítő okirat másolatát csak akkor kell mellékelni, ha az abban megjelölt cél, illetve tevékenységi kör megváltozott.
(7)47 Az (1)–(2) bekezdések szerinti változásbejelentés azon adatok tekintetében, amelyeket más nyilvántartás közhitelesen tartalmaz, úgy is teljesíthető, hogy az adatváltozásról a közhiteles nyilvántartást vezető szerv – ha ezt tőle a fogadó szervezet kéri – az (2) bekezdésben meghatározott határidőn belül értesíti a családpolitikáért felelős minisztert.
12. § (1)48 A 11. §-ban foglaltak szerint bejelentett adatokról a miniszter a fogadó szervezetek nyilvánossága és az önkéntesek védelme érdekében nyilvántartást vezet.
(1a)49 A fogadó szervezetek nyilvántartása hatósági nyilvántartás, amely közhitelesen tanúsítja a bejelentkezési kötelezettség teljesítését, a bejelentés tartalmát az 1. melléklet 1., 4. és 5. pontja szerinti adatok tekintetében, valamint a 13. § (3) bekezdése szerinti adatokat.
(2)50 A nyilvántartásba vételről a miniszter kizárólag az iratok alapján dönt. A miniszter megtagadja a bejelentő, illetve a bejelentésben meghatározott tevékenységi kör nyilvántartásba vételét, illetőleg törli a nyilvántartásból a fogadó szervezetet, illetve tevékenységi kört, ha
a) a bejelentő nem a 3. § (1) bekezdése szerinti fogadó szervezet,
b) kétséget kizáró módon megállapítható, hogy a bejelentésben megjelölt tevékenységi körben önkéntes nem foglalkoztatható.
(3)51 A nyilvántartásban szereplő adatokat a miniszter a Civil Információs Portálon közzéteszi.
(4)52 A miniszter a nyilvántartásban szereplő adatokat átadja a munkaügyi hatóságnak és a munkavédelmi hatóságnak az önkéntesek jogszabályszerű foglalkoztatásának ellenőrzése céljából.
13. § (1)53 Ha a munkaügyi hatóság vagy a munkavédelmi hatóság, az adóhatóság, a fogadó szervezet szakmai vagy törvényességi ellenőrzését, illetve felügyeletét ellátó szerv észleli, hogy a fogadó szervezet a bejelentési kötelezettségének nem tett eleget, erről a fogadó szervezet nevének, székhelyének és adószámának megjelölésével értesíti a minisztert.
(2)54 Ha a miniszter tudomására jut, hogy a fogadó szervezet a bejelentési kötelezettségének nem tett eleget, felhívja a fogadó szervezetet a kötelezettség teljesítésére.
(3)55 Ha a bejelentési kötelezettségének a fogadó szervezet a felhívás kézhezvételét követő harminc napon belül nem tesz eleget, a miniszter határozatban – a jogsértés súlyának figyelembevételével – legfeljebb egy évre megtiltja a fogadó szervezetnek önkéntes foglalkoztatását, és az általa vezetett nyilvántartásban feltünteti
a) a fogadó szervezet nevét, székhelyét és adószámát,
b) a tilalom kezdetének és megszűnésének időpontját.
14. § (1)56 A fogadó szervezet – az önkéntes jogviszonnyal kapcsolatos jogok és kötelezettségek gyakorlása, valamint a jogviszonnyal kapcsolatos hatósági ellenőrzés érdekében – nyilvántartást vezet azokról az önkéntesekről, akikkel a megkötött önkéntes szerződést nem foglalták írásba. A nyilvántartás tartalmazza
a) az önkéntes természetes személyazonosító adatait, valamint, ha az önkéntes nem magyar állampolgár, az állampolgárságát,
b) az önkéntes lakóhelyét, ennek hiányában tartózkodási, illetve szálláshelyét,
c) kiskorú önkéntes és a cselekvőképességében a közérdekű önkéntes tevékenység tekintetében részlegesen korlátozott önkéntes esetén a törvényes képviselő természetes személyazonosító adatait és lakóhelyét, ennek hiányában tartózkodási helyét,
d) a 6. § (1) bekezdésének a)–c) pontjában meghatározottakat,
e) a közérdekű önkéntes tevékenység megkezdésének időpontját, valamint
f) azt az időpontot, amikor a jogviszony hatálya megszűnik.
(2) A fogadó szervezet a nyilvántartást az önkéntes jogviszony megszűnését követően öt évig köteles megőrizni. A fogadó szervezet megszűnése, illetve halála esetén a nyilvántartást a jogutódja, örököse, jogutód nélküli megszűnése esetén az iratok megőrzésére jogszabály vagy határozat alapján kötelezett őrzi.
(3) A fogadó szervezet az önkéntesre vonatkozó tényt, adatot, véleményt harmadik személlyel csak törvényben meghatározott esetben vagy az önkéntes hozzájárulásával közölhet. Az önkéntesre vonatkozó adatok statisztikai célra felhasználhatók és statisztikai célú felhasználásra – személyazonosításra alkalmatlan módon – átadhatóak.
15. § (1)57 Ha e törvény másként nem rendelkezik, az önkéntes szerződés megkötésére, érvénytelenségére, módosítására, teljesítésére, megszűnésére, a szerződésszegésre, a törvényes képviselő közreműködésére, az önkéntes jogviszonnyal kapcsolatos jogok gyakorlására és a kötelezettségek teljesítésére, valamint a kárviselésre és a kártérítésre a Polgári Törvénykönyv szabályait kell alkalmazni.
(2) E törvénynek az önkéntes jogviszonyra vonatkozó szabályaitól – ha e törvény vagy nemzetközi szerződés kivételt nem tesz – az önkéntes szerződésben érvényesen eltérni nem lehet.
16–25. §58
26. § (1) Ez a törvény a kihirdetését követő harmadik hónap első napján lép hatályba.
(2) Ez a törvény a harmadik országok állampolgárai tanulmányok folytatása, diákcsere, javadalmazás nélküli gyakorlat, illetve önkéntes szolgálat céljából történő beutazásának feltételeiről szóló, 2004. december 13-i 2004/114/EK tanácsi irányelv önkéntes szolgálatra vonatkozó rendelkezéseinek való megfelelést szolgálja.
(3)–(4)59
1. melléklet a 2005. évi LXXXVIII. törvényhez60
A fogadó szervezet és az adatmódosítás bejelentésére szolgáló adatlapok és elektronikus űrlapok adattartalma
1. A fogadó szervezet neve, székhelye, típusa és adószáma, cégjegyzékben nyilvántartott fogadó szervezet esetén cégjegyzékszáma, költségvetési szerv fogadó szervezet esetén törzskönyvi nyilvántartási száma.
2. A fogadó szervezet kapcsolattartójának neve, beosztása és elérhetősége.
3. A fogadó szervezet telephelye, telefonszáma, elektronikus levélcíme vagy más olyan, a kapcsolat felvételéhez szükséges adata, amelynek nyilvántartásba való felvételét kéri.
4. Az önkéntesek közreműködésével ellátni kívánt tevékenységi körök és tevékenységek, valamint a fogadó szervezet nyilatkozata arról, hogy ezek a tevékenységi körök és tevékenységek megfelelnek a 3. §-ban foglaltaknak.
5. A fogadó szervezet nyilatkozata arról, hogy a fogadó szervezet kíván-e
5.1. építésiengedély-köteles munkában való részvételre önkéntest foglalkoztatni, és ha igen, annak helyéről,
5.2. tizennyolcadik életévét be nem töltött önkéntest foglalkoztatni,
5.3.61 a cselekvőképességében a közérdekű önkéntes tevékenység tekintetében részlegesen korlátozott nagykorú önkéntest foglalkoztatni,
5.4. külföldön végzendő közérdekű önkéntes tevékenységre önkéntest foglalkoztatni,
5.5. olyan önkéntest foglalkoztatni, aki a harmadik országbeli állampolgárok beutazásáról és tartózkodásáról szóló törvény hatálya alá tartozik, ide nem értve a menekültként vagy menedékesként elismert, bevándorolt vagy letelepedett személyt.
1 A törvényt az Országgyűlés a 2005. június 27-i ülésnapján fogadta el. A kihirdetés napja: 2005. július 13.
2 Az 1. § (1) bekezdés a) pontja a 2009: CXV. törvény 84. §-a, a 2013: CCLII. törvény 5. § (2) bekezdése szerint módosított szöveg.
3 Az 1. § (1) bekezdés b) pontja a 2011: CCI. törvény 274. §-a szerint módosított szöveg.
4 Az 1. § (2) bekezdés d) pontját a 2013: XLIV. törvény 1. §-a iktatta be.
5 A 2. § (1) bekezdés nyitó szövegrésze a 2013: XLIV. törvény 5. § a) pontja szerint módosított szöveg.
6 A 2. § (1) bekezdésének a) pontja a 2009: LVI. törvény 330–331. §-a szerint módosított szöveg. E módosító törvény 428. §-a alapján a rendelkezést a 2009. október 1. napját követően indult és megismételt eljárásokban kell alkalmazni.
7 Lásd az 1959: IV. törvény 685. §-ának b) pontját.
8 A 2. § (1) bekezdés b) pontja a 2013: XLIV. törvény 5. § b) pontja szerint módosított szöveg.
9 A 2. § (1) bekezdés c) pontja a 2013: CXXXIII. törvény 103. §-ával megállapított szöveg.
10 A 2. § (3) bekezdésének b) pontja a 2009: LVI. törvény 331. §-a szerint módosított szöveg. E módosító törvény 428. §-a alapján a rendelkezést a 2009. október 1. napját követően indult és megismételt eljárásokban kell alkalmazni.
11 Lásd az 1995: CXVII. törvényt.
12 A 2. § (3) bekezdés g) pontja a 2013: CCLII. törvény 5. § (1) bekezdés a) pontja szerint módosított szöveg.
13 A 3. § (1) bekezdés a) pontja a 2012: CCX. törvény 58. § f) pontja szerint módosított szöveg.
14 A 3. § (1) bekezdés b) pontja a 2011: CLXXIX. törvény 215. § a) pontja szerint módosított szöveg.
15 A 3. § (1) bekezdés d) pontja a 2011: CLXXV. törvény 159. § b) pontja szerint módosított szöveg.
16 A 3. § (1) bekezdés e) pontja a 2013: CXXXIII. törvény 104. §-ával megállapított szöveg.
17 A 3. § (1) bekezdés f) pont fc) alpontja a 2013: XLIV. törvény 5. § c) pontja szerint módosított szöveg.
18 A 3. § (4) bekezdése a 2013: CCLII. törvény 5. § (1) bekezdés a) és b) pontja szerint módosított szöveg.
19 A 4. § (1) bekezdése a 2010: XXXIX. törvény 31. §-ával megállapított szöveg.
20 A 4. § (5) bekezdése a 2013: XLIV. törvény 5. § d) pontja szerint módosított szöveg.
21 A 4. § (6) bekezdése a 2007: II. törvény 118. § (1) bekezdésével megállapított szöveg.
22 A 4. § (6) bekezdés a) pontja a 2013: CCLII. törvény 5. § (1) bekezdés a) pontja szerint módosított szöveg.
23 A 4. § (6) bekezdés b) pontja a 2013: XLIV. törvény 5. § e) pontja szerint módosított szöveg.
24 Az 5. § (1) bekezdése a 2013: CCLII. törvény 5. § (1) bekezdés c) pontja szerint módosított szöveg.
25 Az 5. § (2) bekezdése a 2013: CCLII. törvény 5. § (1) bekezdés d) pontja szerint módosított szöveg.
26 A 6. § (1) bekezdés c) pontja a 2013: XLIV. törvény 5. § f) pontja szerint módosított szöveg.
27 A 6. § (3) bekezdése a 2013: CCLII. törvény 5. § (1) bekezdés e) pontja szerint módosított szöveg.
28 A 6. § (5) bekezdés a) pontja a 2013: CCLII. törvény 5. § (1) bekezdés d) pontja szerint módosított szöveg.
29 A 6. § (5) bekezdésének e) pontja a 2007: II. törvény 118. § (2) bekezdésével megállapított szöveg.
30 A 6. § (5) bekezdés g) pontja a 2013: XLIV. törvény 5. § g) pontja szerint módosított szöveg.
31 A 6. § (6) bekezdését a 2015: CLXXXVI. törvény 111. § (1) bekezdése iktatta be, e módosító törvény 205. §-a alapján a 2016. január 1-jét követően indult eljárásokban kell alkalmazni.
32 A 7. § (3) bekezdése a 2013: CCLII. törvény 5. § (1) bekezdés f) pontja szerint módosított szöveg.
33 A 7. § (4) bekezdése a 2013: CCLII. törvény 5. § (1) bekezdés d) pontja szerint módosított szöveg.
34 A 8. § (1) bekezdés c) pontja a 2013: XLIV. törvény 5. § h) pontja szerint módosított szöveg.
35 A 8. § (1) bekezdés d) pontja a 2013: CCLII. törvény 5. § (1) bekezdés d) pontja szerint módosított szöveg.
36 A 9. § (1) bekezdés a) pontja a 2013: XLIV. törvény 5. § i) pontja szerint módosított szöveg.
37 A 9. § (3) bekezdés a) pontja a 2013: XLIV. törvény 5. § j) pontja szerint módosított szöveg.
38 A 10. § (2) bekezdés a) pontja a 2013: XLIV. törvény 5. § k) pontja szerint módosított szöveg.
39 A 11. § (1) bekezdése a 2013: XLIV. törvény 2. § (1) bekezdésével megállapított, a 2014: XXXV. törvény 45. §-a szerint módosított szöveg.
40 A 11. § (2) bekezdése a 2013: XLIV. törvény 5. § l) pontja szerint módosított szöveg.
41 A 11. § (3) bekezdése a 2013: XLIV. törvény 2. § (2) bekezdésével megállapított szöveg.
42 A 11. § (3) bekezdés c) pontja a 2013: CXXXIII. törvény 105. § (1) bekezdésével megállapított szöveg.
43 A 11. § (4) bekezdése a 2013: XLIV. törvény 2. § (2) bekezdésével megállapított szöveg.
44 A 11. § (4a) bekezdése a 2013: CXXXIII. törvény 105. § (2) bekezdésével megállapított szöveg.
45 A 11. § (4b) bekezdése a 2013: XLIV. törvény 2. § (2) bekezdésével megállapított szöveg.
46 A 11. § (5) bekezdését a 2013: XLIV. törvény 6. §-a hatályon kívül helyezte.
47 A 11. § (7) bekezdését a 2016: XXXII. törvény 19. §-a iktatta be.
48 A 12. § (1) bekezdése a 2012: LXXVI. törvény 61. § 2. pontja szerint módosított szöveg, alkalmazására lásd e módosító törvény 1. §-át.
49 A 12. § (1a) bekezdését a 2013: XLIV. törvény 3. §-a iktatta be.
50 A 12. § (2) bekezdés nyitó szövegrésze a 2012: LXXVI. törvény 61. § 3. pontja szerint módosított szöveg, alkalmazására lásd e módosító törvény 1. §-át.
51 A 12. § (3) bekezdése a 2010: CXLVIII. törvény 204. § (2) bekezdése, a 2012: LXXVI. törvény 61. § 4. pontja, a 2013: XLIV. törvény 5. § m) pontja szerint módosított szöveg.
52 A 12. § (4) bekezdése a 2007: LXXXII. törvény 13. § (1) bekezdésének 60. pontja, a 2012: LXXVI. törvény 61. § 2. pontja szerint módosított szöveg, alkalmazására lásd ez utóbbi módosító törvény 1. §-át.
53 A 13. § (1) bekezdése a 2007: LXXXII. törvény 13. § (1) bekezdésének 60. pontja, a 2012: LXXVI. törvény 61. § 5. pontja szerint módosított szöveg, alkalmazására lásd ez utóbbi módosító törvény 1. §-át.
54 A 13. § (2) bekezdése a 2012: LXXVI. törvény 61. § 2. pontja szerint módosított szöveg, alkalmazására lásd e módosító törvény 1. §-át.
55 A 13. § (3) bekezdés nyitó szövegrésze a 2012: LXXVI. törvény 61. § 2. pontja szerint módosított szöveg, alkalmazására lásd e módosító törvény 1. §-át.
56 A 14. § (1) bekezdése a 2015: CLXXXVI. törvény 111. § (2) bekezdésével megállapított szöveg, e módosító törvény 205. §-a alapján a 2016. január 1-jét követően indult eljárásokban kell alkalmazni.
57 A 15. § (1) bekezdése a 2009: LVI. törvény 330. §-a szerint módosított szöveg.
58 A 16–25. §-t a 2007: LXXXII. törvény 2. § 812. pontja hatályon kívül helyezte.
59 A 26. § (3)–(4) bekezdését a 2007: LXXXII. törvény 2. § 812. pontja hatályon kívül helyezte.
60 Az 1. melléklet a 2013: XLIV. törvény 4. §-ával megállapított szöveg.
61 Az 1. melléklet 5.3. pontja a 2013: CCLII. törvény 5. § (1) bekezdés h) pontja szerint módosított szöveg.